Návrh na zmenu  uznesenia vlády SR č. 108 zo 14. marca 2018 k návrhu podpory projektov Nitra Európske mesto športu 2018, Banská Bystrica Európske mesto športu 2017 a podpory Majstrovstiev sveta v ľadovom hokeji 2019
 

 

                                          
     
Číslo uznesenia/zo dňa:              108 zo 14. marca 2018 
 
Názov uznesenia:               k návrhu podpory projektov Nitra Európske mesto športu 2018, Banská Bystrica Európske mesto športu 2017 a podpory Majstrovstiev sveta v ľadovom hokeji 2019.

 
Predkladateľ:              predseda vlády
 
Číslo úlohy:               C.2, 
 
Gestor úlohy:            minister financií
                                   
 
Pôvodné znenie úlohy: uvoľniť na základe § 3 Výnosu Ministerstva financií SR z 9. decembra 2005 č. 26825/2005 – 441 o poskytovaní dotácií v pôsobnosti Ministerstva financií SR finančné prostriedky zo zdrojov kapitoly Všeobecná pokladničná správa prostredníctvom Ministerstva školstva, vedy, výskumu a športu SR podľa bodov B.1. a B.2. tohto uznesenia.

Nové znenie úlohy: uvoľniť na základe § 3 Výnosu Ministerstva financií SR z 9. decembra 2005 č. 26825/2005 – 441 o poskytovaní dotácií v pôsobnosti Ministerstva financií SR finančné prostriedky zo zdrojov kapitoly Všeobecná pokladničná správa podľa bodov B.1. a B.2. písm. a) a b) a prostredníctvom Ministerstva školstva, vedy, výskumu a športu SR podľa bodu B.2. písm. c) tohto uznesenia.

 
Pôvodný termín úlohy:  do 30. apríla 2018

Nový termín úlohy:        do 31. októbra 2018
 
Odôvodnenie návrhu na zmenu úlohy v bode C.2 uznesenia vlády SR č. 108 zo 14. 4. 2018:  

      Podľa bodu B.1 a B.2 tohto uznesenia vláda schválila uvoľnenie finančných prostriedkov z kapitoly Všeobecná pokladničná správa na modernizáciu športových objektov pre mesto Nitra  a pre Nitriansku investičnú s.r.o., pre mesto Banská Bystrica, pre MBB a.s.  a pre Slovenský zväz biatlonu. V nadväznosti na schválenie uvoľnenia finančných prostriedkov bolo v bode C.2 uznesenia uložené ministrovi financií uvoľniť  finančné prostriedky zo zdrojov kapitoly Všeobecná pokladničná správa prostredníctvom Ministerstva školstva, vedy, výskumu a športu Slovenskej republiky. 
     Podľa § 75 ods. 1 zákona o športe môže vláda rozhodnúť o poskytnutí príspevku na národný športový projekt, ktorým je o.i. výstavba, modernizácia a rekonštrukcia športovej infraštruktúry prostredníctvom ministerstva školstva len športovej organizácií zapísanej v registri právnických osôb v športe. Pretože niektorí prijímatelia finančných prostriedkov uvedení v bodoch B.1 a B.2 predmetného uznesenia vlády nie sú športovými organizáciami podľa zákona o športe, nie je možné týmto subjektom príspevok poskytnúť prostredníctvom kapitoly ministerstva školstva. Vzhľadom na zmenu textu tejto úlohy  sa súčasne navrhuje vykonať aj zmenu - posunutie termínu jej plnenia.


Číslo úlohy:               C.4
 
Gestor úlohy:           ministerka školstva, vedy, výskumu a športu
                                   

Pôvodné znenie úlohy:   pripraviť a uzavrieť zmluvu na základe § 75 ods. 7 zákona č. 440/2015 Z. z. o športe a o zmene a doplnení niektorých zákonov medzi Ministerstvom školstva, vedy, výskumu a športu SR a Slovenským zväzom ľadového hokeja o podpore národného športového projektu podľa § 75 ods. 1 písm. c) tohto zákona, ktorej predmetom bude poskytnutie príspevku na organizovanie významnej súťaže podľa § 55 ods. 1 písm. b) tohto zákona – Majstrovstiev sveta v ľadovom hokeji 2019 pre Slovenský zväz ľadového hokeja vo výške 3 500 000 eur.

Nové znenie úlohy:              pripraviť a uzavrieť zmluvu na základe § 75 ods. 7 zákona č. 440/2015     Z. z. o športe a o zmene a doplnení niektorých zákonov medzi Ministerstvom školstva, vedy, výskumu a športu SR a Slovenským zväzom ľadového hokeja podľa bodov B.3. a B.4. tohto uznesenia a medzi Ministerstvom školstva, vedy, výskumu a športu SR a Slovenským zväzom biatlonu tohto uznesenia podľa bodu B.2. písm. c) tohto uznesenia.

 
Pôvodný termín úlohy:    do 30. apríla 2018
Nový termín úlohy:          do 30. septembra 2018
 
Odôvodnenie návrhu na zmenu úlohy v bode C.4 uznesenia vlády SR č. 108 zo 14.4.2018:  

[bookmark: _GoBack]      Podľa § 75 ods. 7 zákona č. 440/2015 Z. z. o športe a o zmene a doplnení niektorých zákonov v znení neskorších predpisov môže Ministerstvo školstva, vedy, výskumu a športu SR poskytnúť finančný príspevok na infraštruktúru národného významu športovej organizácii, ktorou je okrem Slovenského zväzu ľadového hokeja aj Slovenský zväz biatlonu. Dôvodom návrhu na posunutie termínu plnenia uvedenej úlohy je zložitý proces posudzovania projektu poskytnutia príspevku na infraštruktúru národného významu  Protimonopolným úradom Slovenskej republiky z hľadiska oprávnenosti štátnej pomoci podľa zákona č. 358/2015 Z.z. o úprave niektorých vzťahov v oblasti štátnej pomoci  a minimálnej pomoci a o zmene a doplnení niektorých zákonov (zákon o štátnej pomoci).








































                       
